“সকালে ঘুম থেকে ওঠার পর থেকেই হাত-পা কেমন আড়ষ্ট লাগে। পিঠের পেশিতে ইদানীং টান লাগে। আঙুলের গাঁটেও বেশ ব্যথা।” চিকিৎসকের কাছে এমনটাই বলেছিলেন নন্দিতা রায়। প্রোডাকশন অ্যানালিস্ট হিসেবে শহরের একটি বহুজাতিক সংস্থার শাখায় কর্মরত নন্দিতা প্রায়শই পিঠের ব্যথায় অফিস থেকে ছুটি নিতে বাধ্য হন। অফিসে বেশির ভাগ সময়টাই কাটে কম্পিউটারের সামনে বসে। তবে এই সমস্যা শুধু নন্দিতার একার নয়। আট থেকে আশি অনেকেই ভুগছেন পেশিতে টান ধরার সমস্যায়। সঙ্গে হাতের বা পায়ের আঙুল বেশ ব্যথা। কেন এমন হয়?